Fl-ewwel laqgħa li kellha l-President Marie-Louise Coleiro Preca mal-Kabinett, ġie diskuss fost temi oħra, l-interess tat-tfal.  Il-President appellat biex tissaħħaħ il-liġi tal-adozzjoni b’emendi fil-liġi li għandhom iwasslu biex ikun hemm aktar assigurazzjoni li d-drittijiet tat-tfal jiġu rispettati. Min-naħa tiegħu, il-Prim Ministru Joseph Muscat qal li mill-ewwel jiem tal-Presidenza jidher ċar li l-aġenda soċjali se tkun fuq nett tal-aġenda presidenzjali. Dr Muscat qabel mal-President li għanda tinbidel l-istruttura dwar kif jitħarsu t-tfal.  Fakkar kif diġà sar pass f’din id-direzzjoni, hekk kif b’emendi li saru, il- care orders mhux se jibqgħu responsabbiltà tal-Ministru tal-Politika Soċjali u se jkunu qed jgħaddu f’idejn l-esperti biex jiddeċiedu huma f’dan ir-rigward.  Il-Prim Ministru laqa’ l-idea li jinħoloq ir-rwol ta’ Gwardjan tat-Tfal.  Dr Muscat tkellem ukoll dwar il-liġi tal-Unjoni Ċivili u sejħilha bħala pass storiku.   Qal li filwaqt li l-Gvern irid li jkun hawn l-ugwaljanza, fl-istess waqt irid li l-interess tat-tfal jiġi l-ewwel. G ħa l din il-laqg ħa, il-Prim Ministru kien akkumpanjat kwa ż i mill-Kabinett kollu.  Il-President Coleiro Preca qalet li qed tħares ‘il quddiem biex tkompli taħdem mal-eżekuttiv u sostniet li diġà kellha xi laqgħat mal-Prim Ministru fil-jiem li għaddew.